                    Projektas

TARNYBINIO TRANSPORTO PRIEMONIŲ TECHNINĖS PRIEŽIŪROS IR REMONTO PASLAUGŲ VIEŠOJO PIRKIMO-PARDAVIMO SUTARTIS


20__m.__________  __ d. Nr._______/_________
Vilnius

Lietuvos kalėjimų tarnyba, įstaigos kodas 288697120, atstovaujama ________________, veikiančio (-ios) pagal ____________________________ , toliau vadinama Paslaugų pirkėjas ir 
[bookmark: _Hlk140654092]__________, įmonės kodas ______________, atstovaujama (-as) ___________, veikiančio (-ios) pagal _______________________________, toliau vadinama Paslaugų teikėjas,
[bookmark: _Hlk205539388][bookmark: _Hlk205542171]toliau kartu vadinamos Šalimis, o atskirai – Šalimi, sudarė šią tarnybinio transporto priemonių techninės priežiūros ir remonto paslaugų viešojo pirkimo-pardavimo sutartį (toliau – Sutartis).

1. SUTARTIES DALYKAS

1.1. Paslaugų teikėjas įsipareigoja Sutartyje nustatyta tvarka ir terminais pagal Pirkimo pasiūlyme nurodytas sąlygas ir pateiktą techninę specifikaciją (Sutarties 1 priedas) suteikti Paslaugų pirkėjui Pirkimo reikalavimus atitinkančias tarnybinio transporto priemonių techninės priežiūros ir remonto paslaugas (toliau – Paslaugos), o Paslaugų pirkėjas įsipareigoja priimti kokybiškai ir nustatytais terminais suteiktas Paslaugas bei sumokėti už jas Sutartyje nustatyta tvarka. 
1.2. Paslaugų pirkėjas neįsipareigoja išpirkti viso numatyto preliminaraus Paslaugų kiekio ir/arba sumokėti visos pradinės Sutarties vertės. Paslaugos bus perkamos pagal Paslaugų pirkėjo faktinį poreikį, bet neviršijant Pradinės Sutarties vertės, nurodytos Sutarties 2.2 papunktyje.    
1.3. Paslaugų pirkėjas gali įsigyti Sutarties 1 priede nenurodytų, tačiau su pirkimo objektu susijusių paslaugų, neviršijant 10 procentų pradinės Sutarties vertės, nurodytos Sutarties 2.2 papunktyje. Už Paslaugų sąraše nenurodytas, tačiau su pirkimo objektu susijusias paslaugas bus apmokėta ne didesniais nei užsakymo dieną Paslaugų teikėjo prekybos vietoje, kataloge ar interneto svetainėje nurodytais galiojančiais šių Paslaugų įkainiais arba, jei tokie įkainiai neskelbiami, Tiekėjo pasiūlytais, konkurencingais ir rinką atitinkančiais įkainiais.

2. SUTARTIES KAINA IR ATSISKAITYMO TVARKA

2.1. Sutarčiai taikoma fiksuoto įkainio ir sutarties vykdymo išlaidų atlyginimo kainodara. 
2.2. Pradinės Sutarties vertė:[footnoteRef:2] [2:  Formuojama atsižvelgiant į laimėtas pirkimo objekto dalis.] 

[bookmark: _Hlk145368552]I Pirkimo objekto dalis – Kauno kalėjimo, Pravieniškių 1-ojo ir 2-ojo kalėjimų tarnybinio transporto priemonių techninės priežiūros ir remonto paslaugos – 19421,49 Eur, be pridėtinės vertės mokesčio (toliau – PVM). Sutarties kaina su PVM – 23500,00 Eur su PVM; 
[bookmark: _Hlk145368697][bookmark: _Hlk205539485]II Pirkimo objekto dalis – Alytaus kalėjimo tarnybinio transporto priemonių techninės priežiūros ir remonto paslaugos – 4958,68 Eur, be pridėtinės vertės mokesčio (toliau – PVM). Sutarties kaina su PVM – 6000,00 Eur su PVM; 
III Pirkimo objekto dalis – Marijampolės kalėjimo tarnybinio transporto priemonių techninės priežiūros ir remonto paslaugos – 3305,79 Eur, be pridėtinės vertės mokesčio (toliau – PVM). Sutarties kaina su PVM – 4000,00 Eur su PVM; 
[bookmark: _Hlk145369032]IV Pirkimo objekto dalis – Panevėžio kalėjimo tarnybinio transporto priemonių techninės priežiūros ir remonto paslaugos – 4958,68 Eur, be pridėtinės vertės mokesčio (toliau – PVM). Sutarties kaina su PVM – 6000,00 Eur su PVM; 
V Pirkimo objekto dalis – Šiaulių kalėjimo tarnybinio transporto priemonių techninės priežiūros ir remonto paslaugos – 2479,34 Eur, be pridėtinės vertės mokesčio (toliau – PVM). Sutarties kaina su PVM – 3000,00 Eur su PVM; 
VI Pirkimo objekto dalis – Vilniaus kalėjimo tarnybinio transporto priemonių techninės priežiūros ir remonto paslaugos – 6611,57 Eur, be pridėtinės vertės mokesčio (toliau – PVM). Sutarties kaina su PVM – 8000,00 Eur su PVM.
2.3. Išankstinė įmoka (avansas) Paslaugų teikėjui nemokama.
2.4. Sutarties galiojimo laikotarpiu už tinkamai ir laiku suteiktas Paslaugas Paslaugų pirkėjas įsipareigoja sumokėti Paslaugų teikėjo pasiūlyme (Sutarties 4 priedas) nustatytais fiksuotais Paslaugų įkainiais (karto įkainį, km įkainį, valandinį įkainį) tik už atliktas Paslaugas (be detalių, eksploatacinių medžiagų), papildomai Paslaugų teikėjui sumokama už jo sunaudotas (pakeistas) eksploatacines medžiagas ir detales (toliau – Detalės), taikant sutarties vykdymo išlaidų atlyginimo kainodarą. 
2.5. Taikant sutarties vykdymo išlaidų atlyginimo kainodarą faktiškai patirtos išlaidos už Detales, susijusias su Sutarties vykdymu, apmokamos ne didesnėmis nei užsakymo dieną Paslaugų teikėjo kataloge ar interneto svetainėje nurodytomis galiojančiomis kainomis arba, jei tokios kainos neskelbiamos, teikėjo pasiūlytomis, konkurencingomis ir rinką atitinkančiomis kainomis. Paslaugų teikėjas parengia  išlaidų, susijusių su Sutarties vykdymu, sąmatą ir iš anksto suderina su Paslaugų pirkėju. Į faktiškai patirtas išlaidas negali būti įtrauktas Paslaugų teikėjo pelnas. Išlaidas, kurios susijusios su kitomis Paslaugų teikėjo veiklomis ar Paslaugų teikėjo veiklomis pagal kitus užsakymus, Paslaugų teikėjas apmoka pats.  
2.6. Paslaugų teikėjas išlaidų (faktiškai patiriamų Paslaugų teikėjo išlaidų už Paslaugų teikimo metu sunaudotas ar pakeistas detales ir/ar medžiagas), susijusių su Paslaugų vykdymu, sąmatą iš anksto privalo derinti su Paslaugų pirkėju. Paslaugų pirkėjui pareikalavus, Paslaugų teikėjas privalo per sutartyje nustatytą terminą pateikti išlaidas pagrindžiančius trečiųjų šalių dokumentus. Išlaidas, kurios susijusios su kitomis Paslaugų teikėjo veiklomis ar Paslaugų teikėjo veiklomis pagal kitus užsakymus, Paslaugų teikėjas apmoka pats. 
2.7.  Į Paslaugų įkainius turi būti įskaičiuotos visos išlaidos, kurios gali būti patiriamos suteikiant Paslaugas (darbuotojų darbo laikas; įrankių nusidėvėjimas, transporto priemonės agregatų, kuriuos reikia išimti, norint pakeisti detalę, laikinas išmontavimas (ir sumontavimas pakeitus detalę) ir pan.
2.8. Už kokybiškai, laiku ir faktiškai suteiktas Paslaugas Paslaugų pirkėjas įsipareigoja sumokėti Paslaugų teikėjui per 30 (trisdešimt) kalendorinių dienų nuo PVM sąskaitos faktūros gavimo dienos, prieš tai pasirašius Paslaugų teikimo vykdymo ataskaitą (Sutarties 2 priedas) ir nenurodžius jokių Paslaugų teikimo trūkumų.
2.9. Sutartyje nurodyti Paslaugų kaina/įkainiai (Sutarties 4 priedas) gali būti perskaičiuojami pagal bendrą kainų lygio kitimą ir paslaugų grupių kainų pokyčius. 
2.10. Sutarties vykdymo metu pasikeitus perkamoms Paslaugoms taikomo PVM tarifo dydžiui, Paslaugų kaina/įkainiai gali keistis pasikeitusio PVM tarifo dydžiu. Paslaugų kaina/įkainiai, kai Paslaugų teikėjas Sutarties sudarymo metu nebuvo PVM mokėtojas, tačiau juo tapo Sutarties vykdymo metu, perskaičiuojami nebus. Teisės aktais pakeitus PVM tarifo dydį, Paslaugų kaina/įkainiai perskaičiuojami nekeičiant Paslaugų kainos/įkainių be PVM, atitinkamai perskaičiuojant tik PVM dalį. Perskaičiuoti Paslaugų kaina/įkainiai įforminami Šalių pasirašomu susitarimu, kuris tampa neatsiejama Sutarties dalimi. Perskaičiuoti Paslaugų kaina/įkainiai taikomi toms Paslaugoms, kurios bus teikiamos po Šalių pasirašyto susitarimo įsigaliojimo dienos.
2.11. Bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą)[footnoteRef:3] ne anksčiau kaip po 6 (šešių) mėnesių nuo Sutarties sudarymo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos),  jeigu Vartojimo prekių ir paslaugų kainų pokytis (k), apskaičiuotas kaip nustatyta 2.9.3 papunktyje, viršija 5 procentus. Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo. [3:  Sutarties sąlygų nuostata taikoma tik fiksuoto įkainio kainodarai.] 

2.11.1. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę.
2.11.2. Perskaičiuotieji įkainiai taikomi užsakymams, pateiktiems po to, kai Šalys sudaro susitarimą dėl įkainių perskaičiavimo.
2.11.3. Nauji įkainiai apskaičiuojama pagal formulę:
, kur 
a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).
a1 – perskaičiuotas (pakeistas) įkainis (Eur be PVM)
k – Pagal vartotojų kainų indeksą apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 
 , (proc.) kur
Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas.
Indpradžia – laikotarpio pradžios datos (mėnesio) Vartojimo prekių ir paslaugų indeksas Choose an item.. Pirmojo perskaičiavimo atveju laikotarpio pradžia (mėnuo) yra Sutarties sudarymo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
2.11.4. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuota įkainis „a“ suapvalinamas iki dviejų skaitmenų po kablelio. 
2.11.5. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas. 
2.11.6. Kainos pakeitimas įforminamas papildomu susitarimu prie Sutarties, pasirašomu abiejų sutarties šalių, kuris įsigalioja kitą darbo dieną nuo pasirašymo datos (šalys pasirašydamos papildomą susitarimą privalo nurodyti pasirašymo datą).. 

3. PASLAUGŲ SUTEIKIMO TVARKA 

3.1. Paslaugų pirkėjas Paslaugas pirks pagal poreikį pateikdamas Paslaugų teikėjui užsakymą ir suderinus transporto priemonės pristatymo laiką elektroniniu paštu. 
3.2. Transporto priemonės diagnostika turi būti atliekama transporto priemonės pristatymo dieną, Paslaugos atliekamos ne vėliau kaip per 48 (keturiasdešimt aštuonias) valandas nuo transporto priemonės pristatymo. Atsiradus nenumatytoms, nuo Šalių valios nepriklausančioms aplinkybėms (jei Paslaugoms suteikti reikia daugiau laiko), Paslaugų teikėjas privalo apie tai informuoti Paslaugų pirkėją, nurodydamas galimo Paslaugų suteikimo vėlavimo priežastis ir numatomus Paslaugų suteikimo terminus. Esant pagrįstoms aplinkybėms, Paslaugų suteikimo terminai Paslaugų pirkėjo pritarimu, gali būti pratęsti. Paslaugų suteikimo terminai gali būti pratęsti tik suderinus juos su Paslaugų pirkėju, priešingu atveju Paslaugų pirkėjas turi teisę skaičiuoti delspinigius už laiku nesuteikiamas Paslaugas.
3.3. Visos Paslaugos suteikiamos Paslaugų teikėjo atstovybėje. Atstovybės adresas: ___________________________. Paslaugų pirkėjas pats pristato ir pasiima transporto priemonę į/iš Atstovybės. Jei dėl gedimo transporto priemonės Paslaugų teikėjui pristatyti neįmanoma, transporto priemonę transportuoja Paslaugų teikėjas pasiūlyme nurodytu įkainiu. 
3.4. Paslaugų teikimui naudojamos tik naujos, nenaudotos, be paslėptų trūkumų ir kokybiškos detalės. Visoms Paslaugoms bei jų teikimo metu sunaudotoms (pakeistoms) detalėms suteikiamas garantinis laikotarpis ne mažesnis negu 6 mėn. nuo remonto užbaigimo dienos (išskyrus atvejus kai detalėms kitoks garantinis laikotarpis nurodomas gamintojo ant detalių pakuočių). Pretenzijos dėl Paslaugų kokybės ir/ar detalių gali būti pareikštos garantinio laikotarpio metu. Jeigu per garantinį laikotarpį atsarginė dalis suges (nusidėvės), Paslaugų teikėjas  privalės savo sąskaita pakeisti šią dalį nauja arba pašalinti jos defektą (suremontuoti). Laikotarpis, per kurį šalinami nekokybiškai suremontuotos transporto priemonės defektai arba šalinami atsarginės detalės defektai, į garantinį laikotarpį neįeina. Pakeitus atsarginę dalį, šiai pakeistai detalei skaičiuojamas naujas garantinis terminas.
[bookmark: _Hlk205545325]3.5. Visos suteiktos Paslaugos įforminamos Šalims pasirašant Paslaugų teikimo vykdymo ataskaitą (Sutarties 2 priedas) dviem egzemplioriais, po vieną kiekvienai šaliai, kuriuose detalizuojamas suteiktų paslaugų ir detalių kiekis bei kaina, nurodoma transporto priemonės markė, modelis, valstybinis numeris.  
3.6. Atliekant Paslaugas, arba Paslaugoms, kurios nenurodytos Sutarties 1 priede, Paslaugų trukmė bus nustatoma pagal laiko normų žinyną "AUTODATA" arba "HAYNESPro" arba lygiavertėmis kompiuterinėmis duomenų bazėmis (katalogais), sudarytais Europos automobilių gamintojų asociacijos. Atliekant Paslaugas, kurių atlikimo trukmės neįmanoma nustatyti pagal nurodytus laiko normų žinynus, minėtų Paslaugų atlikimo trukmė skaičiuojama pagal realų sunaudotą laiką vadovaujantis sąžiningumo, protingumo ir teisingumo principais. 
3.7. Sąmata rengiama ir teikiama Paslaugų pirkėjui nemokamai nepriklausomai nuo to, ar numatoma remontuoti transporto priemonę ar atsisakoma remontuoti dėl per didelių remonto išlaidų.
3.8. Paslaugos teikiamos vadovaujantis Sutarties nuostatomis ir Transporto priemonių techninės priežiūros, remonto, techninės pagalbos ir perdirbimo paslaugų teikimo tvarkos ir aplinkos apsaugos reikalavimų aprašu, patvirtintu 2023 m. balandžio 13 d.  Lietuvos Respublikos aplinkos ministro įsakymu Nr. 3-183/D1-110 ir kitais Sutarties vykdymą reglamentuojančiais norminiais teisės aktais.

4. ŠALIŲ TEISĖS IR PAREIGOS

4.1. Paslaugų teikėjas įsipareigoja:
4.1.1. Sutartyje nustatytomis sąlygomis ir terminais visą Sutarties galiojimo laikotarpį teikti kokybiškas Paslaugas Paslaugų pirkėjui pagal Sutartį, savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias; 
4.1.2. nedelsdamas, bet ne vėliau kaip per 1 (vieną) darbo dieną, raštu informuoti Paslaugų pirkėją apie bet kurias aplinkybes, kurios trukdo ar gali sutrukdyti Paslaugų teikėjui užbaigti Paslaugų teikimą Sutartyje nustatytais ar su Paslaugų pirkėju raštiškai sutartais terminais;
4.1.3. visas PVM sąskaitas-faktūras teikti naudodamasis informacinės sistemos „SABIS“ priemonėmis, kaip numatyta LR Viešųjų pirkimų įstatymo 22 str. 3 d. Jei Paslaugų teikėjas nepateiks PVM sąskaitų faktūrų per „SABIS“, Paslaugų pirkėjas turi teisę nevykdyti mokėjimo. PVM sąskaitose-faktūrose turi būti nurodyta suteiktų Paslaugų pavadinimai, kiekiai, kainos, Sutarties data, numeris ir adresas;
4.1.4. gavus Paslaugų pirkėjo surašytą Paslaugų defektinį aktą, per 24 val. nuo akto gavimo, priimti transporto priemonę, nurodytų trūkumų pašalinimui. Trūkumai turi būti pašalinti per 48 val. nuo transporto priemonės pristatymo į Paslaugų teikėjo atstovybę; 
4.1.5. Paslaugų pirkėjui pareikalavus, sumokėti 0,03 procento dydžio delspinigius nuo nesuteiktų ar netinkamai suteiktų Paslaugų kainos be PVM už kiekvieną uždelstą kalendorinę dieną, jei Paslaugų teikėjas nevykdo ar netinkamai vykdo įsipareigojimus pagal šią Sutartį. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus;
4.1.6. atlyginti Paslaugų pirkėjo patirtus nuostolius, jei Paslaugų teikėjas ar jo darbuotojai nesilaikytų įstatymų, teisės aktų reikalavimų ir dėl to būtų pateikti kokie nors reikalavimai ar pradėti procesiniai veiksmai Paslaugų pirkėjui, jeigu Paslaugų pirkėjo nuostoliai atsiranda dėl Paslaugų teikėjo kaltės, jam nevykdant arba netinkamai vykdant Sutartį;
4.1.7 užtikrinti, kad pirkimo sutartį vykdys tik tokią teisę turintys asmenys, jeigu Paslaugų teikėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tačiau norminiai teisės aktai numato tam tikrus reikalavimus dėl teisės verstis veikla;
4.1.8. atlyginti nuostolius rinkos verte, jei transporto priemonė bus prarasta ar sugadinta, kol buvo perduota Paslaugų teikėjui;
4.1.9. Paslaugų teikėjas įsipareigoja laikytis perkančiosios organizacijos savarankiškai nustatytų aplinkos apsaugos kriterijų: 
4.1.9.1. Paslaugų teikimo metu susidariusios atliekos ir pakuotės turi būti tvarkomos vadovaujantis atliekų tvarkymą reglamentuojančiais teisės aktais ir perduodamos įmonėms, turinčioms teisę tokias atliekas tvarkyti;
4.1.9.2. jeigu vykdant sutartį naudojamos priemonės (medžiagos), kurios tiekiamos antrinėje pakuotėje, tokia pakuotė turi būti pagaminta iš perdirbtos žaliavos arba pakuotė turi būti pagaminta taip, kad ją būtų galima pakartotinai naudoti, perdirbti ar kitaip naudoti.
Perkančiajai organizacijai pareikalavus, Paslaugų teikėjas privalo pateikti savarankiškai nustatytų aplinkos apsaugos kriterijų įgyvendinimą pagrindžiančius įrodymus. Jei vykdant Sutartį nebus laikomasi šiame papunktyje nurodytų aplinkosauginių reikalavimų, Paslaugų teikėjui už kiekvieną nustatytą pažeidimą bus taikoma 100,00 Eur bauda. 
4.2. Paslaugų teikėjas turi teisę:
4.2.1. prieštarauti nepagrįstiems mokėjimams subteikėjams, jei Paslaugų pirkėjas naudojasi Sutarties 4.4.1 papunktyje įtvirtinta tiesioginio atsiskaitymo su subteikėjais galimybe;
4.2.2. gauti  atlygį už atliktas Paslaugas, Sutarties 4 priede nustatytais Paslaugų įkainiais su sąlyga, kad jis tinkamai ir laiku įvykdo visus šioje Sutartyje numatytus įsipareigojimus;
4.2.3. Paslaugų teikėjas turi ir kitas šios Sutarties ir Lietuvos Respublikoje galiojančių teisės aktų numatytas teises.
4.3. Paslaugų pirkėjas įsipareigoja:
4.3.1. bendradarbiauti su Paslaugų teikėju ir suteikti jam visą turimą informaciją ir/ar dokumentus, kurie gali būti reikalingi tinkamam Sutarties vykdymui;
4.3.2. priimti suteiktas Paslaugas, atitinkančias Sutarties 1 priede nurodytus reikalavimus ir suteiktas laikantis nusistovėjusios praktikos ir atitinkamos profesijos standartų reikalavimų, numatytų tokios rūšies Paslaugų teikimui, bei per Sutarties 2.8 papunktyje nustatytą terminą apmokėti Paslaugų teikėjui už laiku ir kokybiškai suteiktas Paslaugas, pervedant pinigus į Paslaugų teikėjo Šalių rekvizituose (Sutarties 12 dalis) nurodytą atsiskaitomąją sąskaitą.
4.3.3. per 2 (dvi) darbo dienas pasirašyti Paslaugų teikimo vykdymo ataskaitą (Sutarties 2 priedas) arba atsisakyti ją pasirašyti, nurodant priimto sprendimo motyvus bei priemones, kurių Paslaugų teikėjas privalo imtis, kad Paslaugų teikimo vykdymo ataskaita būtų pasirašyti.
4.3.4. Paslaugų teikėjui pareikalavus, sumokėti 0,03 procento dydžio delspinigius nuo neapmokėtos Paslaugų teikimo kainos be PVM už kiekvieną uždelstą kalendorinę dieną, jei už suteiktas Paslaugas nesumokama Sutarties 2.8 papunktyje numatyta tvarka. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.
4.3.5. jei pradėjus naudotis transporto priemone po Paslaugų suteikimo nustatomi Paslaugų atlikimo defektai, trūkumai ar gedimai arba Paslaugos neatitinka Sutarties 1 priede nustatytų reikalavimų, per 5 (penkias) darbo dienas nuo trūkumų nustatymo dienos surašyti Paslaugų defektinį aktą ir išsiųsti jį Paslaugų teikėjui.
4.3.6. Ne vėliau kaip per 3 (tris) darbo dienas nuo Sutarties įsigaliojimo ir/ar Sutarties 5.1. papunktyje nurodytos informacijos gavimo raštu, informuoti subteikėjus apie tiesioginio atsiskaitymo galimybę, prašant subteikėjų, norinčių pasinaudoti tokia galimybe, raštu pateikti prašymą Paslaugų pirkėjui per 3 (tris) darbo dienas.
4.4. Paslaugų pirkėjas turi teisę:
4.4.1. Tiesiogiai atsiskaityti su subteikėjais. Tokio atsiskaitymo tvarka nustatoma trišalėje sutartyje, kurią sudaro Paslaugų pirkėjas, Paslaugų teikėjas ir jo subteikėjas.
4.4.2. Dalyvauti Paslaugų teikėjui ir/ar subteikėjui teikiant Paslaugas stebėjimo ir/ar priežiūros tikslu.
4.4.3. Paslaugų pirkėjas turi ir kitas šios Sutarties ir Lietuvos Respublikoje galiojančių teisės aktų numatytas teises.
5. SUBTEIKIMAS

5.1. Paslaugų teikėjas Sutarties vykdymui pasitelkia subteikėjus, jeigu pasiūlymo pateikimo metu jie buvo žinomi_________(išvardijami žinomi subteikėjai). Tuo atveju, jei pasiūlymo pateikimo metu Paslaugų teikėjui nebuvo žinomi subteikėjai, Paslaugų teikėjui po Sutarties sudarymo įsipareigoja ne vėliau kaip iki Sutarties vykdymo pradžios Paslaugų pirkėjui pranešti tuo metu žinomų subteikėjų pavadinimus, kontaktinius duomenis ir jų atstovus. Paslaugų teikėjas privalo informuoti Paslaugų pirkėją apie minėtos informacijos pasikeitimus visu Sutarties vykdymo metu.
5.2. Subteikėjo pasitelkimas nekeičia Paslaugų teikėjo atsakomybės dėl Sutarties vykdymo. Paslaugų teikėjas atsako už savo subteikėjų veiksmus ar neveikimą. Paslaugų pirkėjo sutikimas, kad sutartiniams įsipareigojimams vykdyti būtų pasitelkiamas subteikėjas, neatleidžia Paslaugų teikėjo nuo prisiimtų sutartinių įsipareigojimų pagal Sutartį.
5.3. Paslaugų teikėjas gali pakeisti subteikėjus arba pasitelkti naujus subteikėjus, jeigu Sutarties vykdymo metu jie netinkamai vykdo įsipareigojimus Paslaugų pirkėjui, nepajėgūs vykdyti įsipareigojimų Paslaugų teikėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų, taip pat dėl objektyvių priežasčių (nutrūkus teisiniams santykiams su Paslaugų teikėju , subteikėjui atsisakius vykdyti sutartį ar jos dalį ir kt.) nebegali atlikti visų ar dalies prisiimtų įsipareigojimų.
5.4. Apie poreikį pakeisti subteikėją Paslaugų teikėjas iš anksto raštu turi informuoti Paslaugų pirkėją, nurodydamas subteikėjų pakeitimo priežastis ir būsimus subteikėjus. Pasitelkdamas ir vėliau keisdamas subteikėjus Paslaugų teikėjas turi užtikrinti, kad subteikėjai yra pajėgūs ir kompetentingi tinkamam jiems pavestų užduočių vykdymui. Subteikėjai gali būti keičiami tik gavus rašytinį Paslaugų pirkėjo sutikimą.

6. ATSAKOMYBĖS PAGAL SUTARTĮ NETAIKYMAS ARBA ATLEIDIMAS NUO ATSAKOMYBĖS

6.1. Atsakomybė pagal sutartį netaikoma, taip pat Šalys gali būti visiškai ar iš dalies atleistos nuo civilinės atsakomybės šiais pagrindais:
6.1.1. dėl nenugalimos jėgos (force majeure) – taikomos Lietuvos Respublikos civilinio kodekso 6.212 straipsnio ir Lietuvos Respublikos Vyriausybės 1996 m. liepos 15 d. nutarimo Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“ patvirtintų taisyklių nuostatos. Jeigu Paslaugų teikėjo subteikėjas susiduria su nenugalimos jėgos aplinkybėmis, remtis šia sąlyga Paslaugų teikėjas gali tik tokiu atveju, jei negali pasitelkti kito subteikėjo nepatirdamas nepagrįstų išlaidų.
6.1.2. dėl Europos Sąjungos valstybių veiksmų –  kai prievolę pagal Sutartį įvykdyti neįmanoma  dėl privalomų ir nenumatytų Europos Sąjungos valstybės institucijų veiksmų (aktų), kurių Šalys neturėjo teisės ginčyti ir šie veiksmai negalėjo būti iš anksto numatyti.
6.1.3. jei po Sutarties pasirašymo atsiranda naujų aplinkybių, kurios nebuvo žinomos (apribojimas verslui, judėjimui tarp savivaldybių, prekių pristatymo vėlavimams sugriežtinto karantino laikotarpiu ir pan.), jei tai turi įtakos Paslaugų teikimo pradžiai ar Paslaugų teikimui ir Paslaugų teikėjas gali tai pagrįsti konkrečiais dokumentais ar įrodymais, ir tai nepriklauso nuo Paslaugų teikėjo valios, veikimo ar neveikimo.  
6.2. Šalis, prašanti ją atleisti nuo atsakomybės, privalo pranešti kitai Šaliai raštu apie šiame Sutarties skyriuje nurodytų aplinkybių atsiradimą nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Būtina pranešti ir tuomet, kai išnyksta pagrindas nevykdyti įsipareigojimų.
6.3. Pagrindas atleisti nuo atsakomybės atsiranda nuo kliūties atsiradimo momento arba jeigu apie ją nėra laiku pranešta – nuo pranešimo momento. Jeigu šalis laiku neišsiunčia pranešimo arba neinformuoja ir nepateikia nurodytų aplinkybių buvimą patvirtinančių dokumentų, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

7. GINČŲ SPRENDIMO TVARKA

7.1. Kilusius tarp Šalių ginčus dėl šios Sutarties vykdymo abi Šalys sprendžia derybų būdu.
7.2. Jei ginčo nepavyksta išspręsti derybomis per 20 (dvidešimt) darbo dienų, jis sprendžiamas vadovaujantis Lietuvos Respublikos teisės aktų nustatyta tvarka teisme pagal Paslaugų pirkėjo buveinės vietą.

[bookmark: _Hlk79592889]8. SUTARTIES VYKDYMO STABDYMAS

8.1. Sutarties vykdymas stabdomas šiais atvejais:
8.1.1. esant Sutarties 4 skyriuje numatytoms aplinkybėms – Sutarties vykdymo terminai stabdomi nuo kliūties atsiradimo momento arba jeigu apie ją nėra laiku pranešta, nuo pranešimo momento ir atnaujinami kai minėtos aplinkybės nebetrukdo vykdyti Sutarties;
8.1.2. esant nuo Paslaugų pirkėjo priklausančių aplinkybių, dėl kurių Paslaugų pirkėjas negali priimti Paslaugų, Paslaugų pirkėjas turi teisę reikalauti sustabdyti Paslaugų teikimą  iki atitinkamų aplinkybių pasibaigimo;
8.1.3. esant kitoms aplinkybėms, kurios nebuvo žinomos pirkimo vykdymo metu ir su kuriomis susidurtų bet kuris kitas Paslaugų pirkėjas ir/ar Paslaugų teikėjas. 
8.2. Atsiradus aplinkybėms, dėl kurių Paslaugos teikėjas negali vykdyti sutartinių įsipareigojimų, Paslaugos teikėjas apie tai nedelsdamas privalo informuoti Paslaugų pirkėją, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančių nuo Paslaugos teikėjo. Išnykus aplinkybėms, trukdžiusioms Paslaugų teikėjui vykdyti sutartinius įsipareigojimus, sustabdytų Paslaugų teikimas atnaujinamas. Sutartinių įsipareigojimų vykdymas Sutarties 8.1.1 – 8.1.3 papunkčiuose nustatytais atvejais sustabdomas raštu, nurodant priežastis ir sustabdymo terminą. Sutartinių įsipareigojimų vykdymas atnaujinamas pasibaigus sustabdymą lėmusioms aplinkybėms. 
[bookmark: _Hlk72324205]8.3. Tais atvejais, kai sutarties vykdymas sustabdomas likus iki sutarties termino pabaigos mažiau laiko, nei sustabdymo terminas, po sustabdymo pratęsiant vykdymo terminą, pratęsimas turi būti tam terminui, kuris sustabdymo metu buvo likęs iki sutartinių įsipareigojimų įvykdymo pabaigos. 
8.4. Tais atvejais, kai sutarties vykdymas sustabdomas likus iki sutarties termino pabaigos daugiau laiko, nei sustabdymo terminas, Paslaugų ar jų dalies suteikimo terminas pratęsimas tokiam laikotarpiui, kuriam jis buvo sustabdytas. 
8.5. Paslaugų pirkėjas taip pat turi teisę sustabdyti Paslaugų teikimą, jeigu jam pagrįstai kyla įtarimų dėl teikiamų Paslaugų kokybės ir reikia laiko patikrinti bei įsitikinti teikiamų Paslaugų kokybe. Tokiu atveju Paslaugų ar jų dalies teikimo stabdymas galimas iki 5 (penkių) darbo dienų. Sustabdytų Paslaugų ar jų dalies teikimas atnaujinamas šios Sutarties 8.3 ir 8.4 papunkčiuose nustatyta tvarka. Paslaugų pirkėjo galimybė pasinaudoti šia teise negali priklausyti nuo Paslaugų teikėjo valios ar būti jo įtakojama. 
8.6. Paslaugų Teikėjui jokios papildomos išlaidos dėl Sutarties vykdymo stabdymo neatlyginamos.

9. SUTARTIES NUTRAUKIMAS

9.1. Paslaugų pirkėjas turi teisę vienašališkai nutraukti Sutartį, prieš 30 (trisdešimt) dienų raštu pranešęs apie tai Paslaugų teikėjui, jeigu:
9.1.1. teikiamų Paslaugų kokybė neatitinka šioje Sutartyje nustatytų reikalavimų ir po raštiško Paslaugų pirkėjo pranešimo/pretenzijos apie tai Paslaugų teikėjui, jis per Paslaugų pirkėjo nurodytą terminą nepašalina Paslaugų teikimo trūkumų arba pašalina netinkamai;
9.1.2. Paslaugų teikėjas nevykdo arba netinkamai vykdo Sutartyje nurodytus įsipareigojimus ir po raštiško Paslaugų pirkėjo pranešimo/pretenzijos apie tai Paslaugų teikėjui, jis per Paslaugų pirkėjo nurodytą terminą nepašalina nurodytų trūkumų ir/ ar toliau nevykdo arba netinkamai vykdo sutartinius įsipareigojimus;
9.1.3. Paslaugų teikėjas sudaro subteikimo sutartį be Paslaugų pirkėjo sutikimo;
9.1.4. atsiranda Lietuvos Respublikos viešųjų pirkimų įstatymo 90 straipsnio 1 dalyje nustatyti pagrindai;
9.1.5. Paslaugų teikėjas pažeidžia esmines Sutarties sąlygas. Šalys susitaria esminėmis Sutarties sąlygomis laikyti Sutarties 9.1.1, 9.1.2, 9.1.3 papunkčiuose nurodyti pažeidimai, taip pat techninėje specifikacijoje nustatytus reikalavimus, Paslaugų teikimo terminus, Paslaugų įkainius, nepriklausomai nuo to, ar šiais pagrindais Sutartis nutraukiama, ar ne. Ši nuostata neapriboja galimybės kitų Sutartyje, jos prieduose ir iš Sutarties esmės kylančių įsipareigojimų pažeidimus kvalifikuoti esminiais, vadovaujantis Lietuvos Respublikos civilinio kodekso 6.217 straipsnio 2 dalimi.
9.1.6. Kai keičiasi Paslaugų teikėjo organizacinė struktūra – juridinis statusas, pobūdis ar valdymo struktūra ir tai daro įtaką tinkamam Sutarties įvykdymui, išskyrus atvejus, kai dėl šių pasikeitimų keičiama Sutartis.
9.1.7. Jeigu Sutartis nutraukiama dėl esminio Sutarties pažeidimo arba priimtas Paslaugų pirkėjo sprendimas, kad Paslaugų teikėjas Sutartyje nustatytą esminę Sutarties sąlygą vykdė su dideliais arba nuolatiniais trūkumais ir dėl to Paslaugų pirkėjas pritaikė Sutartyje nustatytą sankciją arba priimtas teismo sprendimas, kuriuo tenkinamas Paslaugų pirkėjo reikalavimas atlyginti nuostolius, patirtus dėl to, kad Paslaugų teikėjas Sutartyje nustatytą esminę Sutarties sąlygą vykdė su dideliais arba nuolatiniais trūkumais, Paslaugų pirkėjas ne vėliau kaip per 10 darbo dienų Centrinėje viešųjų pirkimų informacinėje sistemoje Viešųjų pirkimų tarnybos nustatyta tvarka skelbia informaciją apie Sutarties neįvykdžiusį ar netinkamai ją įvykdžiusį Paslaugų teikėją (Paslaugų teikėjų grupės atveju – visus grupės narius), taip pat apie ūkio subjektus, kurių pajėgumais rėmėsi Paslaugų teikėjas (jeigu buvo remtasi) ir kurie su Paslaugų teikėju prisiėmė solidarią atsakomybę už Sutarties įvykdymą pagal Lietuvos Respublikos viešųjų pirkimų įstatymo 49 straipsnio 5 dalį, jeigu pažeidimas įvykdytas dėl tos Sutarties dalies, kuriai jie buvo pasitelkti.
Bus laikoma, kad Paslaugų teikėjas vykdė Sutartį su dideliais trūkumais: Paslaugų teikėjas nesuteikia Paslaugų per nurodytą terminą ir papildomą nustatytą laiką, per kurį buvo pritaikyta Sutartyje numatyta sankcija, už vėlavimą. 
Bus laikoma, kad Paslaugų teikėjas vykdė Sutartį su nuolatiniais trūkumais: Paslaugų teikėjas daugiau nei vieną kartą vėluoja atlikti Paslaugas - Paslaugų teikėjui buvo pritaikyta Sutartyje nustatyta sankcija.
9.2. Paslaugų pirkėjas turi teisę vienašališkai nutraukti Sutartį, nesilaikydamas Sutarties 9.1 papunktyje nustatyto termino, kai:
9.2.1. Paslaugų teikėjas įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo, sukčiavimo, korupcijos, pinigų plovimo, dalyvavimo nusikalstamoje organizacijoje arba kai Paslaugų teikėjas netenka licencijos, akreditavimo ar kitų leidimų, kurie yra būtini jo veiklai vykdyti;
9.2.2. Paslaugų teikėjas bankrutuoja, jam iškeliama bankroto procedūra arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;
9.3. Sutartis gali būti nutraukta raštišku abiejų Šalių susitarimu.
9.4. Nutraukus Sutartį, Paslaugų pirkėjas turi kiek galima greičiau patvirtinti atliktų Paslaugų vertę. Taip pat parengiama ataskaita apie Sutarties nutraukimo dieną esančią Paslaugų teikėjo skolą Paslaugų pirkėjui ir Paslaugų pirkėjo skolą Paslaugų teikėjui.
9.5. Jei Sutartis nutraukiama Paslaugų pirkėjo iniciatyva dėl Paslaugų teikėjo kaltės, Paslaugų pirkėjo patirti nuostoliai ar išlaidos išieškomi išskaičiuojant juos iš Paslaugų teikėjui mokėtinų sumų. 
9.6. Sutartį nutraukus dėl Paslaugų teikėjo kaltės, be jam priklausančio atlyginimo už suteiktas Paslaugas, Paslaugų teikėjas neturi teisės į kokių nors patirtų nuostolių ar žalos kompensaciją.

10. KITOS SUTARTIES SĄLYGOS

10.1. Sutartis įsigalioja abiem Šalims pasirašius Sutartį ir galioja kol bus išpirkta pradinės Sutarties vertė, nurodyta Sutarties 2.2 papunktyje, bet ne ilgiau kaip 37 (trisdešimt septynis) mėnesius (36 mėn. Paslaugų teikimui ir 1 mėn. atsiskaitymui už suteiktas Paslaugas.
10.2. Sutartis gali būti keičiama jos galiojimo laikotarpiu tik vadovaujantis Lietuvos Respublikos viešųjų pirkimų įstatymo 89 straipsnio nuostatomis. Sutarties sąlygų pakeitimai įforminami Šalių rašytiniais susitarimais, kurie yra neatsiejama Sutarties dalis.
10.3. Už Sutarties įsipareigojimų nevykdymą arba netinkamą vykdymą Sutarties Šalys atsako pagal Lietuvos Respublikoje galiojančius teisės aktus.
10.4. Sutarties Šalys įsipareigoja ne vėliau kaip per 5 (penkias) darbo dienas informuoti viena kitą apie Šalių rekvizitų, bankų atsiskaitomųjų sąskaitų numerių pasikeitimus. Šalis, neįvykdžiusi šio įsipareigojimo, negali reikšti pretenzijų, kad kita Šalis pažeidė Sutartį, jei kita Šalis atliko veiksmus pagal paskutinius jai žinomus kitos Šalies rekvizitus.
10.5. Paslaugų pirkėjas Paslaugų teikėjo pasiūlymą, sudarytą Sutartį, ir šios Sutarties pakeitimus, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus Paslaugų teikėjo komercinius interesus arba turėtų neigiamą poveikį Paslaugų teikėjų konkurencijai,  skelbia viešai.
10.6. Konfidencialumo įsipareigojimai Sutarties Šalims nustatomi vadovaujantis LR viešųjų pirkimų įstatymo 20 straipsniu.
10.7. Paslaugų pirkėjas paskiria kontaktiniu asmeniu, atsakingu už Sutarties vykdymą ir turinčiu teisę pasirašyti Paslaugų teikimo vykdymo ataskaitą: __________________________, 
tel.: ____________________, el. paštas: ________________________.
10.8. Paslaugų teikėjas paskiria kontaktiniu asmeniu, atsakingu už Sutarties vykdymą ir turinčiu teisę pasirašyti Paslaugų teikimo vykdymo ataskaitą:_________________________, 
tel.: ____________________, el. paštas: ________________________.
10.9. Paslaugų pirkėjas paskiria asmenį, atsakingą už  Sutarties ir pakeitimų paskelbimą pagal Lietuvos Respublikos viešųjų pirkimų įstatymo 86 straipsnio 9 dalį, _________________, tel. ______________________, el. p. ______________________________.
10.10.  Jei Sutartis pasirašyta ne elektroniniu ir (ar) nemobiliu parašu laikoma, kad Sutartis sudaryta dviem egzemplioriais, turinčiais vienodą teisinę galią, po vieną kiekvienai Šaliai. Jei Sutartis sudaryta elektroniniu ir (ar) mobiliu parašu laikoma, kad Sutartis sudaryta Šalių atstovams pasirašius elektroniniu ir (ar) mobiliu parašu, taip Šalims pasiliekant po Šaliai skirtą Sutarties egzempliorių.   
10.11. Vykdant šią Sutartį gauta informacija yra konfidenciali ir negali būti perduota tretiesiems asmenims be kurios nors iš Šalių raštiško sutikimo, išskyrus teisės aktų numatytus atvejus. 
10.12. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.
10.13. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
10.14. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.
10.15. Be šių Sutarties sąlygų, jai taikomos ir Lietuvos Respublikos teisės aktuose numatytos tokios rūšies sutarčių sąlygos.

11. PRIEDAI

11.1. Sutarties priedai yra neatskiriama šios Sutarties dalis:
11.1.1. 1 priedas – Tarnybinio transporto priemonių techninės priežiūros ir remonto paslaugų techninė specifikacija, __ lapai.
11.1.2. 2 priedas – Paslaugų teikimo vykdymo ataskaita, 1 lapas.
11.1.3. 3 priedas - Transporto priemonės perdavimo - priėmimo aktas, 1 lapas.
11.1.4. 4 priedas – Paslaugų teikėjo  pasiūlymas, __ lapai. 


12. ŠALIŲ REKVIZITAI

	PASLAUGŲ PIRKĖJAS	
	PASLAUGŲ TEIKĖJAS

	Įstaigos pavadinimas
	Įmonės pavadinimas

	Įstaigos adresas
	Įmonės adresas

	Įstaigos kodas
PVM mokėtojo kodas 
	Įmonės kodas
PVM mokėtojo kodas 

	Įstaigos kontaktiniai duomenys (telefonas, faksas)
	Įmonės kontaktiniai duomenys (telefonas, faksas)

	Įstaigos elektroninio pašto adresas  
	Įmonės elektroninio pašto adresas

	Atsiskaitomosios sąskaitos numeris
	Atsiskaitomosios sąskaitos numeris

	Bankas, banko kodas
	Bankas, banko kodas

	
	

	Įstaigos atstovo pareigų pavadinimas
Vardas, pavardė


	Įmonės atstovo pareigų pavadinimas
Vardas, pavardė

1 priedas


TARNYBINIO TRANSPORTO PRIEMONIŲ TECHNINĖS PRIEŽIŪROS IR REMONTO PASLAUGŲ TECHNINĖ SPECIFIKACIJA

Dėstymas 

___________________

2 priedas

PASLAUGŲ TEIKIMO VYKDYMO ATASKAITA NR. _____

20__ m. __________  __ d.
                (sudarymo data)
_______________
(sudarymo vieta)

Paslaugų teikėjas – _______________________, atstovaujamas __________________________,
(įmonės pavadinimas, kodas) 		   (pareigų pavadinimas, vardas, pavardė)
veikiančio pagal ____________________,vadovaudamasis 20___ m. _________ __ d.
	 (atstovavimo pagrindas)
Tarnybinio transporto priemonių techninės priežiūros ir remonto paslaugų viešojo pirkimo-pardavimo sutartimi Nr.  ___________/__________,
Suteikė šias Paslaugas Paslaugų pirkėjui, laikantis Paslaugų pirkėjo savarankiškai nustatytų aplinkos apsaugos kriterijų: (išvardinamos suteiktos paslaugos, nurodoma transporto priemonės markė, modelis, valstybinis numeris.  
Paslaugų teikimo metu naudotos/ pakeistos šios Detalės (nurodomas kiekis ir kaina)

Paslaugų pirkėjas – ___________________________________, atstovaujamas 
(įstaigos pavadinimas, kodas)
__________________________________________________________________________,
(pareigų pavadinimas, vardas, pavardė)
veikiančio pagal __________________________________________________________, 
		 (atstovavimo pagrindas)
priėmė Paslaugų teikėjo suteiktas, aukščiau išvardintas, Paslaugas.

Atsižvelgiant į tai, Paslaugų pirkėjas turi sumokėti Paslaugų teikėjui ______________ eurų ( ___________________) 
(suma skaičiais) 	                       (suma žodžiais)

Paslaugas suteikė
____________________		___________ 	                    ______________
  (pareigų pavadinimas)		          (parašas)			      (vardas, pavardė)
		
Paslaugas priėmė
____________________		____________   	                    ______________
(pareigų pavadinimas)		            (parašas)			       (vardas, pavardė)
		



_______________

3 priedas

TARNYBINIO TRANSPORTO PRIEMONĖS PERDAVIMO-PRIĖMIMO AKTAS


	Paslaugų teikėjas: 

	Sutarties Nr.  

	Sutarties pavadinimas: 



1 Dalis:
1.1. Šiuo aktu  patvirtinama, kad Paslaugų pirkėjas (202_ m. ____d. ) perdavė Paslaugų teikėjui transporto priemonę (-es):

	Transporto priemonės markė ir modelis
	Valstybinis numeris
	Rida

	
	
	

	
	
	

	
	
	



1.2. Paslaugų teikėjas priėmė nurodytą (-as) transporto priemonę (-es).


Perdavė: Paslaugų pirkėjas			Priėmė: Paslaugų teikėjas

2. Dalis:
2.1. Šiuo aktu patvirtinama, kad Paslaugų teikėjas (202_ m. ____d. ) perdavė Paslaugų pirkėjui transporto priemonę (-es):

	Transporto priemonės markė ir modelis
	Valstybinis numeris
	Rida

	
	
	

	
	
	

	
	
	



2.2. Paslaugų pirkėjas priėmė nurodytą (-as) transporto priemonę (-es).


Perdavė: Paslaugų teikėjas			Priėmė: Paslaugų pirkėjas



_________________

4 priedas

PASLAUGŲ TEIKĖJO PASIŪLYMAS
Dėstymas


____________________
